钦定古今图书集成/理学汇编/字学典/第006卷 > 《宋郑樵通志四》 > 《殊文总论》
## 钦定古今图书集成/理学汇编/字学典/第006卷 > 《宋郑樵通志四》 > 《殊文总论》

观古今殊文，与一代殊文，则知先儒以义理说文字
者，徒劳用心。“一货可说也，二货何说乎？二货可说也。
三货”、“四货”至于十三货何说乎？既有十三文，岂亦有
十三义乎？“一高可说也，二高何说乎？二高可说也。三
高、四高”、五高、六高何说乎？既有六文，岂亦有六义乎？
况此文尽出圣人之手，岂圣人之书无义，而秦人史
“隶之书反有义乎？”大抵《书》以纪命为本，岂在文义？以
义取文者，书之失也。后人之书，附义成文。古人之书，
舍义成文，文而无义者，皆古圣人之书也。附义成文
者，皆是依缘意想而取象，舍依缘则其意无所系著，
此后人之用心也。观诸国殊文，则知三代之时，诸国
之书有同有异，各随所习而安，不可彊之使同。秦人
无知，欲使天下好恶趋避尽徇于我，易天下之心而
同吾之心，易天下之面而同吾之面。

《谐声变体论》：〈急慢声谐，高下声谐。〉